## Sotsiaalministeerium

**Avalik huvi** [Määruses](https://www.sm.ee/sites/default/files/documents/2023-09/M%C3%A4%C3%A4rus.pdf) „Sotsiaal- ja tervisevaldkonna vabaühenduste toetamine“ ei ole otseselt toetuse saaja avalikus huvis tegutsemise nõuet rõhutatud, mis võib tekitada segadust. Samas nimetatakse rahastatavate valdkondade juures kasusaajad, sealhulgas laiem avalikkus. Kord on seotud arengukavade ja nendest tulenevate valdkondlike eesmärkidega. Rahastamise eesmärk on ka [veebis](https://www.sm.ee/asutus-ja-kontakt/asutus/strateegilised-partnerid#maarus-ja-infomaterj) avalikustatud. Sisse on seatud strateegiline partnerlus.

**Tulemuslikkus** Toetuse tingimused ja hindamiskriteeriumid määratakse taotlusvooru planeerimisel. [Taotluse](https://view.officeapps.live.com/op/view.aspx?src=https%3A%2F%2Fwww.sm.ee%2Fsites%2Fdefault%2Ffiles%2Fdocuments%2F2023-09%2FTaotluse%2520sisestamise%2520juhend%2520%25E2%2580%2593%2520muudetud%252022.09.2023.doc&wdOrigin=BROWSELINK) vormid sisaldavad väljund- ja tulemusindikaatoreid, mis tehakse avalikult kättesaadavaks. Hindamiskriteeriumid toetavad rahastuse eesmärke ning võimaldavad hinnata taotluses toodud mõjuhinnangut. Esitatud aruannete kohta ei tehta koonanalüüsi. 2024. aastal vastu võetud [määruse](https://www.riigiteataja.ee/akt/125102024006) alusel on toetuste jagamise ja kontrolliprotsesside fookus rohkem tulemuste saavutamisel.

**Kaasatus** Uute rahastamistingimuste väljatöötamisele eelnevalt konsulteeritakse ja küsitakse ühenduste tagasisidet, et saada sisendit taotlusvoorude planeerimisse. Otsest protsessi selleks välja töötatud ei ole (pisteline tagasiside küsimine). Tagasiside all peetakse silmas kirjalikku eelnõu kooskõlastusringi. On organiseeritud ka kohtumisi raha kasutamise ja mõõdikute teemal.

**Läbipaistvus** Rahastamise põhimõtete, tingimuste ja protsessi ning selle tulemuste kohta on info [kodulehelt](https://www.sm.ee/asutus-ja-kontakt/majandusteave-ja-toetused/riigieelarvelised-toetused) lihtsasti leitav. Rahastamise kord on kooskõlas rahastamise juhendmaterjaliga. Toetusi jagatakse avaliku konkursi alusel. Taotlusvoorude kohta käivate [infopäevade materjalid](https://view.officeapps.live.com/op/view.aspx?src=https%3A%2F%2Fwww.sm.ee%2Fsites%2Fdefault%2Ffiles%2Fdocuments%2F2023-10%2F2023.%2520aasta%2520taotlusvooru%2520Infotunni%2520slaidid.pptx&wdOrigin=BROWSELINK) on kättesaadavad hilisemaks järelvaatamiseks. Taotluste hindamise [juhend](https://www.sm.ee/sites/default/files/documents/2023-09/Hindamisjuhend.pdf) on ministeeriumi veebilehel üleval. Selles on selgelt välja toodud hinnatavad kriteeriumeid ja punktide jaotamise põhimõtted. Taotluse mitterahuldamisel põhjendatakse seda taotlejale. Projektide vahe- ja lõpparuanded ei ole avalikult kättesaadavad - need paiknevad e-taotluste keskkonnas.

**Ligipääsetavus** Kehtestatud on selged rahastamise reeglid ja kriteeriumid. Rahastamise korras on eristatud tegevus- ja projektitoetus. Teenuse delegeerimist eraldi välja toodud ei ole. Määrustes kasutatakse eelkõige tehnilistel põhjustel mõisteid "taotlus" ja "projekt", kuid see ei defineeri strateegilise partnerluse olemust sisuliselt. Rahastamise kord ei selgita erandeid (sihtfinantseerimist). Toetuse andmise tingimused ei ole diskrimineerivad ning tulenevad rahastamise eesmärgist. Omafinantseeringu minimaalne määr on 1% projekti abikõlblikest kuludest.

**Võimekus** Vabaühenduste vajaduste hindamist läbi ei viida. Kui ühenduste professionaalsuse ja pädevuse arendamine on seatud toetuse andmise eesmärgiks, siis seda ka toetatakse. Ministeeriumi hinnangul ei pruugi see olla jätkusuutlik, kuna toetustest võib tekkida sõltuvus. Toetuse saaja võimekuse kasvu peale toetuse saamist pole võimalik hinnata, kuna see eeldaks hindamist ka enne toetuse saamist. Kord ei sätesta, millised kulud on abikõlbulikud ja millised mitte, kuniks need on põhjendatud.